ປ. ໂອບາມາ ນຳສະເໜີ ແຜນການເສດຖະກິດ ໃນ ຄຳປາໄສປະຈຳປີ ຕໍ່ລັດຖະສະພາ (ເບິ່ງວີດີໂອ)
ປະທານາທິບໍດີໂອບາມາ ສະເໜີແຜນການ ເລັ່ງລັດການຟື້ນໂຕຄືນ ຂອງເສດຖະກິດ ໃນຄຳປາໄສຕໍ່ລັດຖະສະພາສະຫະລັດ ແລະປະຊາຊົນອະເມຣິກັນ
ຂະນະທີ່ທ່ານປະເຊີນກັບການໂຄສະນາຫາສຽງຢ່າງດຸເດືອດ ເພື່ອໃຫ້ໄດ້ຮັບເລືອກຕັ້ງຕື່ມ ອີກນັ້ນ ປະທານາທິບໍດີບາຣັກ ໂອບາມາ ໄດ້ອຸທິດເວລາສ່ວນໃຫຍ່ຂອງຄຳປາໄສປະຈຳ ປີຂອງທ່ານຕໍ່ລັດຖະສະພາແລະປະເທດຊາດໃນຄືນວັນອັງຄານວານນີ້ ໃຫ້ແກ່ແຜນການ ທີ່ຈະເລັ່ງລັດການຟື້ນໂຕຄືນຂອງເສດຖະກິດສະຫະລັດ ຜູ້ສື່ຂ່າວວີໂອເອ Kent Kein ມີລາຍງານກ່ຽວກັບເລື່ອງນີ້ ຄືກັນກັບປະທານາທິບໍດີທຸກໆທ່ານທີ່ເຄີຍດຳລົງຕຳແໜ່ງມາກ່ອນທ່ານ ປະທານາທິບໍດີໂອ ບາມາໄດ້ກ້າວເຂົ້າສູ່ຫ້ອງປະຊຸມ ຂອງສະພາຕໍ່າສະຫະລັດ ທ່າມກາງສຽງຕົບມືດັງສະໜັ່ນ ຫວັ່ນໄຫວ ທ່ານໄດ້ສວມກອດແລະຈູບທັກທາຍບັນດາເພື່ອນຝູງແລະແຂກທີ່ໄປຮ່ວມໃນພິທີ ທ່ານໄດ້ໃຊ້ເວລາຊົ່ວຂະນະນຶ່ງກັບສະມາຊິກສະພາຕໍ່າທ່ານນາງ Gabrielle Giffords ຜູ້ ທີ່ລອດຊີວິດມາໄດ້ຫລັງຈາກໄດ້ຮັບບາດເຈັບສາຫັດຈາກການລອບສັງຫານແລະຈະລາອອກ ກິນເບ້ຍບຳນານໃນໄວໆນີ້ ແຕ່ປີນີ້ແມ່ນປີການເລືອກຕັ້ງ ແລະປະທານາທິບໍດີໄດ້ປະເຊີນໜ້າກັບລັດຖະສະພາທີ່ມີການ ແບ່ງແຍກຂອງສະຫະລັດ ແລະມະຫາຊົນຊາວອະເມຣິກັນ ທີ່ມີຄວາມວິຕົກກັງວົນກ່ຽວກັບ ເສດຖະກິດຂອງປະເທດຊາດ ປະທານາທິບໍດີໂອບາມາເວົ້າວ່າ ປະທານາທິບໍດີໂອບາມາໄດ້ກ່າວຢໍ້າເຖິງນຶ່ງໃນບັນດາເນື້ອໄນທີ່ສຳຄັນໃນການໂຄສະນາຫາ ສຽງຂອງທ່ານ ເພື່ອໃຫ້ໄດ້ຖືກຮັບເລືອກເຂົ້າຮັບຕຳແໜ່ງຄືນວ່າ ການຫຼຸດຜ່ອນຄວາມບໍ່ກໍ້າ ເກິ່ງໃນເລື່ອງລາຍຮັບແລະເຮັດໃຫ້ເສດຖະກິດມີຄວາມຍຸຕິທຳຫຼາຍຂຶ້ນແມ່ນເປັນບັນຫາທີ່ສຳ ຄັນທາງດ້ານການເມືອງໃນຍຸກສະໄໝຂອງພວກເຮົາ ປະທານາທິບໍດີໂອບາມາເວົ້າວ່າ ແຜນການຂອງທ່ານໂອບາມາແມ່ນຮວມທັງການຫຼຸດພາສີໃຫ້ແກ່ບັນດາບໍລິສັດທີ່ຮັກສາວຽກ ເຮັດງານທຳໄວ້ໃນສະຫະລັດ ຈັດຕັ້ງໜ່ວຍບັງຄັບໃໝ່ທາງດ້ານການຄ້າ ເພື່ອສືບສວນກ່ຽວ ກັບການປະຕິບັດດ້ານການຄ້າ ທີ່ບໍ່ຍຸຕິທຳຢູ່ໃນປະເທດຕ່າງໆ ໃຫ້ການສະໜັບສະໜຸນແກ່ອຸ ສາຫະກຳທີ່ໃຊ້ພະລັງງານສະອາດ ເພີ່ມຄວາມເຄັ່ງຄັດໃຫ້ແກ່ລະບຽບແລະອີກຫລາຍໆໂຄງ ການ ເພື່ອຊ່ອຍສົ່ງຊາວອະເມຣິກັນເຂົ້າໄປຮຽນໃນມະຫາວິທະຍາໄລໃນຈຳນວນເພີ່ມຂຶ້ນ ໃນການຖະແຫຼງຕອບຂອງພັກຣີພັບບລີກັນນັ້ນຜູ້ປົກຄອງລັດ Mitch Daniels ຈາກລັດອິນ ເດຍນາໃນພາກກາງຂອງສະຫະລັດ ໄດ້ກ່າວໂຈມຕີໃນອັນທີ່ທ່ານເອີ້ນວ່າ ນະໂຍບາຍແບບ ຮຸນແຮງຈັດແລະນິຍົມຄົນທຸກຂອງປະທານາທິບໍດີໂອບາມານັ້ນ ຜູ້ປົກຄອງລັດ Daniels ກ່າວວ່າ ປະທານາທິບໍດີໂອບາມາກ່າວວ່າ ສະຫະລັດໄດ້ຮັບໄຊຊະນະໃນດ້ານນະໂຍບາຍຕ່າງປະ ເທດຈຳນວນນຶ່ງ ໃນຮອບປີຜ່ານມາ ທ່ານໄດ້ເວົ້າເຖິງການສິ້ນສຸດລົງຂອງສົງຄາມຢູ່ໃນອີຣັກ ຄວາມກ້າວໜ້າໃນການເຮັດສົງຄາມ ຢູ່ອັຟການິສຖານແລະການສັງຫານນາຍໂອຊາມາບິນລາເດັນຜູ້ນຳກຸ່ມກໍ່ການຮ້າຍອາລກາຍ ດາຕະຫຼອດທັງຂະບວນການລຸກຮືຂຶ້ນໃນລະດູບານໃໝ່ຂອງຊາວອາຫຣັບ ແລະຄວາມຫວັງ ໃນການມີສິດເສລີພາບເພີ່ມຕື່ມຢູ່ໃນປະເທດມຽນມາ ນອກນັ້ນ ທ່ານໂອບາມາຍັງກ່າວວ່າ ຄວາມກົດດັນຂອງນາໆຊາດພາຍໃຕ້ການນຳພາຂອງ ສະຫະລັດຕໍ່ໂຄງການນິວເຄລຍຂອງອີຣ່ານນັ້ນ ໄດ້ເລີ່ມມີຜົນແລ້ວ ປະທານາທິບໍດີໂອບາມາກ່າວວ່າ ການຟື້ນຄືນ ກ່ຽວກັບການເປັນຜູ້ນຳພາຂອງສະຫະລັດ ແມ່ນເປັນທີ່ຮູ້ສຶກກັນຢູ່ໃນທົ່ວໂລກ ແລະອະເມຣິກາໄດ້ກັບຄືນມາແລ້ວ ທ່ານໂອບາມາເວົ້າວ່າ ປະທານາທິບໍດີໂອບາມາຈະນຳເອົາແຜນການເສດຖະກິດຂອງທ່ານໄປສະເໜີຕໍ່ປະຊາຊົນຊາວ ອະເມຣິກັນເວລາທ່ານອອກເດີນທາງໄປຢ້ຽມຢາມ 5 ລັດເປັນເວລາ 3 ມື້ເລີ່ມຕົ້ນໃນວັນພຸດ ມື້ນີ້